== Politikeren ==
I den omgangskreds, i hvilken C.J.H. Kayser færdedes, blev efter 1848 så mange fremtrædende og begavede personer hendragne til politikken, at det var ganske naturligt, at også han, hvis statistiske og nationaløkonomiske studier lå politikken så nær, følte lyst til at virke i samme retning. Det var dog først, efter at han i nogle år havde virket som professor ved Universitetet, at han gjorde alvor deraf. [[4. august]] [[1852]] stillede han sig og [[Folketingsvalget 1852|valgtes]] i [[Københavns Amt (før 1970)|Københavns Amts]] 2. Valgkreds ([[Lyngbykredsen]]). Folketinget opløstes [[13. januar]] [[1853]] som følge af en afstemning, hvis indirekte følge var en forkastelse af regeringens forslag om toldgrænsens flytning. [[Tronfølgeloven|Arvespørgsmålet]] og toldsagen havde fremkaldt en stærk modsætning mellem [[Ministeriet Bluhme I|ministeriet Bluhme-Sponneck]] og flertallet i begge ting, og en lidenskabelig agitation førtes fra begge sider. [[Bondevennernes Selskab|Bondevennerne]] havde sluttet en alliance med [[helstat]]sministeriet imod [[De Nationalliberale|det nationalliberale parti]], og [[A.F. Tscherning]], der gik i spidsen, erklærede det for opgaven ved de nye valg at fortrænge så vidt muligt alle de 50 folketingsmænd, der havde stemt imod regeringen. Han forlod derfor sin sikre valgkreds i [[Holbæk Amt]]s 2. Valgkreds og stillede sig imod Kayser, der var en af de 50.
Litteratur Journalistik Ledelse Matematik Ledere